An Arboras

An Arboras () – miestas JAV, pietrytinėje Mičigano valstijos dalyje, 56 km į vakarus nuo Detroito. Vošteno apygardos (Washtenaw County) administracinis centras. Pagal 2020 m. JAV gyventojų surašymą, mieste gyveno 123 tūkst. žmonių. Per miestą teka Hurono upė. Išplėtota mašinų gamyba, elektronikos, maisto, chemijos pramonė. Veikia astronomijos observatorija.

Veikia Mičigano universitetas.

 Istorija 
An Arborą 1824 m. įkūrė žemės spekuliantai John Allen ir Elisha Rumsey. Gegužės 25 d. žemės sklypas buvo užregistruotas Annsarbour pavadinimu; tai simbolizuoja ankstyviausią žinomą miestelio pavadinimą.Marwil, Jonathan (1991). A History of Ann Arbor. University of Michigan Press, p. 1. ISBN 0-472-06463-0. 1827 m. An Arboras tapo Vošteno apygardos administraciniu centru.Marwil, p. 4 1837 m. iš Detroito į An Arborą buvo perkeltas Mičigano universitetas.Marwil, p. 13 1851 m. suteiktas miesto statusas.

XIX–XX a. miestas augo stabiliai. 7-ajame ir 8-ajame XX a. dešimtmečiuose miestas tapo svarbiu liberalios politikos centru. Čia vyko daugelis afro-amerikiečių pilietinių teisių judėjimo ir judėjimo prieš karą Vietname protestų.

 Miestų partnerystė 
Miestai, su kuriais An Arboras palaiko partnerystės ryšius:Ann Arbor City Council Minutes (2003-11-06). Ann Arbor City Government.

  Tiubingenas, Vokietija (nuo 1965 m.)
  Belizas (nuo 1967 m.)
  Hikonė, Japonija (nuo 1969 m.)
  Peterboras, Kanada (nuo 1983 m.)
  Chuigalpa, Nikaragva (nuo 1986 m.)
  Dakaras, Senegalas (nuo 1997 m.)
  Remediosas, Kuba (nuo 2003 m.)

 Šaltiniai 

Kategorija:Mičigano miestai